ร้านล้านใจจุ่มแซ่บอีสาน ต้องถือเป็นอีกหนึ่งร้านอาหารอีสาน ย่านสายไหมที่อร่อยและราคาไม่แพงค่ะ ร้านดูธรรมดาๆแต่ลูกค้าเยอะ ช่วงมื้อกลางวัน มื้อเย็นๆค่ำๆนี่ลูกค้าเต็มทั้งในห้องแอร์ และด้านนอก โต๊ะเต็มยันริมฟุตบาทค่ะ 

เมนูอาหารอีสานมีให้เลือกพอสมควร ราคาแต่ละเมนูก็ไม่แพง พนักงานบริการใช้ได้ค่ะ แต่รออาหารนานนิดนึงค่ะ

- ส้มตำไทย 30฿ นี่น่าจะเป็นส้มตำ ที่ถูกที่สุดเท่าที่เคยทานมาในกทม.เลยค่ะ รสชาติก็ใช้ได้นะคะ ปริมาณก็โอเค รึอย่างตำไทยไข่เค็ม 40฿ ก็อร่อยค่ะ

- ต้มแซ่บ ถ้วยล่ะแค่ 50฿ รสชาติอร่อยดีด้วยค่ะ ปริมาณไม่ใช่น้อยนะคะ เต็มอิ่มดีทีเดียวในราคา50฿

- คอหมูย่าง 50฿ คอหมูย่างนุ่มๆมันละลาย น้ำจิ้มแจ่วสุดแซ่บ ทานกับข้าวเหนียว ถ้าชอบทานเนื้อย่าง ที่นี่ก็ไม่ผิดหวังค่ะ เนื้อย่าง จานล่ะ 60฿ ได้ทานเนื้อย่างนุ่มๆรสชาติดี หมักเนื้อได้ดีอร่อยค่ะ

- ยำไก่แซ่บ 50฿ เบื่อไก่ย่าง ลองไก่แซ่บเลยค่ะ แต่ออกไปทางลาบไก่ทอดมากกว่ายำ เพราะใส่ข้าวคั่วมาเต็ม ทำมาแบบลาบคั่วแห้งๆ เผ็ดจัดจ้านมากค่ะ ไก่ทอดมาหนังกรอบดี 

- ลาบหมู 50฿/ลาบเนื้อ 50฿ รสชาติอร่อยทั้ง2แบบค่ะ

ถ้าชอบทานอาหารอีสานรสจัดๆ ผ่านไปย่านสายไหมลองแวะทานดูค่ะ อร่อยใช้ได้ในราคาสบายกระเป๋าค่ะ
